
Raport de specialitate
privind aprobarea planului de analiză și acoperire a riscurilor pentru unitatea administrativ-teritorială comuna Preutești


	Conform  legii nr. 307 din 12 iulie 2006 privind apărarea împotriva incendiilor,art. 13. - Consiliul local are obligaţia  de a aproba planul de analiză şi acoperire a riscurilor, pentru unitatea administrativ-teritorială pe care o reprezintă, stabilind resursele necesare pentru aplicarea acestuia; 
            Potrivit prevederilor Ordinului M.A.I. nr. 132/2007 din 29 ianuarie 2007 pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor art. 6,  planul de analiză şi acoperire a riscurilor se întocmeste de comitul local pentru situaţii de urgenţă şi se aprobă de consiliul local, corespunzător unităţilor administrativ-teritoriale pe care le reprezintă.  
            Planul de analiză şi acoperire a riscurilor, denumit în continuare PAAR, cuprinde riscurile potenţiale identificate la nivelul unităţii administrativ-teritoriale, măsurile, acţiunile şi resursele necesare pentru managementul riscurilor respective.
            Scopurile PAAR sunt de a asigura cunoaşterea de către toţi factorii implicaţi a sarcinilor şi atribuţiilor ce le revin premergător, pe timpul şi după apariţia unei situaţii de urgenţă, de a crea un cadru unitar şi coerent de acţiune pentru prevenirea şi gestionarea riscurilor generatoare de situaţii de urgenţă şi de a asigura un răspuns optim în caz de urgenţă, adecvat fiecărui tip de risc identificat.
Având în vedere cele expuse supun spre analiză si aprobare Consiliului Local proiectul de hotărâre privind aprobarea Planului de analiză şi acoperire a riscurilor a comunei Preutești.

